ΚΑΝΟΝΙΣΜΟΣ (ΕΚ) αριθ. 1008/95 ΤΗΣ ΕΠΙΤΡΟΠΗΣ της 4ης Μαΐου 1995 για την τροποποίηση του κανονισμού (ΕΚ) αριθ. 601/94 για τη θέσπιση των λεπτομερειών εφαρμογής του κανονισμού (ΕΚ) αριθ. 165/94 του Συμβουλίου σχετικά με τη συγχρηματοδότηση από την Κοινότητα των ελέγχων μέσω τηλεανίχνευσης των γεωργικών εκτάσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 165/94 του Συμβουλίου της 24ης Ιανουαρίου 1994 σχετικά με τη συγχρηματοδότηση από την Κοινότητα ελέγχων μέσω τηλεανίχνευσης και για την τροποποίηση του κανονισμού (ΕΟΚ) αριθ. 3508/92 για τη θέσπιση ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (1), όπως τροποποιήθηκε από τον κανονισμό (ΕΚ) αριθ. 3235/94 (2), και ιδίως το άρθρο 1 παράγραφος 2 και το άρθρο 4,

τις αιτιολογημένες αιτήσεις που υποβλήθηκαν από τα κράτη μέλη για το έτος 1994,

Εκτιμώντας:

ότι ο κανονισμός (ΕΚ) αριθ. 601/94 της Επιτροπής (3) προβλέπει, στο άρθρο 14 παράγραφος 3 και στο άρθρο 5 παράγραφος 4, την αναδιανομή των μη χρησιμοποιηθέντων κεφαλαίων σύμφωνα με μεθόδους που θα προβλεφθούν μεταγενέστερα 7 ότι φαίνεται δίκαιο να γίνει αναδιανομή των κεφαλαίων που είναι ακόμη διαθέσιμα κατ' αναλογία των επιλέξιμων δαπανών, που υπερβαίνουν εντούτοις, το ανώτατο όριο ανά κράτος μέλος που επιβλήθηκε με την κλείδα ανακατανομής 7 ότι, εντούτοις, η αναδιανομή αυτή, σύμφωνα με το άρθρο 1 παράγραφος 2 του κανονισμού (ΕΚ) αριθ. 165/94, πρέπει να γίνει χωρίς να ληφθεί πλέον υπόψη η ίδια κλείδα ανακατανομής 7 ότι πρέπει ακόμη να γίνει το κλείσιμο των λογαριασμών του 1994 7 ότι είναι κατά συνέπεια επιθυμητό, λαμβανομένης υπόψη της ειδικής εγκρίσεως του Συμβουλίου για το 1994, να μην περιοριστεί η αναδιανομή στα κράτη μέλη τα οποία χρηματοδότησαν το 1994 με ίδια κεφάλαια περισσότερο από το 50 % του κόστους των εργασιών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 601/94 τροποποιείται ως εξής:

1. Στο άρθρο 4 η παράγραφος 3 αντικαθίσταται από το ακόλουθο κείμενο:

«3. Λαμβάνοντας υπόψη την πρόβλεψη για τις δαπάνες που αναφέρονται στο άρθρο 2 του κανονισμού (ΕΚ) αριθ. 165/94 και τις αποφάσεις επί των αιτήσεων συγχρηματοδότησης που αναφέρονται στην παράγραφο 1 του παρόντος άρθρου, εάν διαφανεί ότι δεν πρόκειται να χρησιμοποιηθεί το σύνολο των διαθέσιμων πιστώσεων, η Επιτροπή μπορεί να προβεί σε αναδιανομή των πλεονασματικών κεφαλαίων μεταξύ των αιτούντων κρατών μελών που χρηματοδοτούν με ίδια κεφάλαια πλέον του 50 % των δαπανών των εργασιών που έχουν εγκριθεί από την Επιτροπή. Εάν το συνολικό ποσό των αιτουμένων πιστώσεων υπερβεί τις πιστώσεις που παραμένουν διαθέσιμες μετά την πρώτη κατανομή, η αναδιανομή αυτή διενεργείται με συντελεστή που εφαρμόζεται στις επιλέξιμες αιτήσεις των κρατών μελών που υπερβαίνουν το ανώτατο όριο που προκύπτει από την κλείδα κατανομής. Ο συντελεστής προκύπτει από τη διαίρεση του ποσού των προβλέψεων των κρατών μελών που υπερβαίνουν ταυτόχρονα το 50 % του προβλεπόμενου κόστους των εργασιών και το ανώτατο όριο για κάθε κράτος μέλος, από το συνολικό ποσό που παραμένει διαθέσιμο. Εφαρμόζεται για κάθε κράτος μέλος στο πλεόνασμα που υπολογίζεται ως ανωτέρω.»

2. Στο άρθρο 5 η παράγραφος 4 αντικαθίσταται από το ακόλουθο κείμενο:

«4. Λαμβάνοντας υπόψη τις δαπάνες που απορρέουν από την εφαρμογή του άρθρου 2 του κανονισμού (ΕΚ) αριθ. 165/94 και την εφαρμογή των παραγράφων 2 και 3 του παρόντος άρθρου, εάν διαφανεί ότι δεν έχει χρησιμοποιηθεί το σύνολο των διαθέσιμων πιστώσεων, η Επιτροπή προβαίνει στην αναδιανομή των πλεονασματικών κεφαλαίων μεταξύ των κρατών μελών που έχουν υποβάλει ανάλυση λογαριασμών των δαπανών που έχει εγκριθεί από την Επιτροπή. Εάν το συνολικό ποσό των αιτουμένων πιστώσεων υπερβαίνει τις πιστώσεις που παραμένουν διαθέσιμες μετά την πρώτη ανακατανομή, η εν λόγω αναδιανομή λαμβάνει συντελεστή ο οποίος εφαρμόζεται στις αξιόπιστες αναλύσεις των λογαριασμών που υπερβαίνουν το ανώτατο όριο που προκύπτει από την κλείδα ανακατανομής. Ο συντελεστής προκύπτει από τη διαίρεση του ποσού των δαπανών των κρατών μελών που υπερβαίνουν ταυτόχρονα το 50 % του κόστους των εργασιών και το ανώτατο όριο για κάθε κράτος μέλος, με το σύνολο των πιστώσεων που παραμένει διαθέσιμο. Εφαρμόζεται για κάθε κράτος μέλος στο πλεόνασμα που υπολογίζεται ως ανωτέρω.

Για τις δαπάνες που προκύπτουν για το έτος 1994, δεν εφαρμόζεται ο όρος ότι τα κράτη μέλη πρέπει να χρηματοδοτήσουν με ίδια κεφάλαια πλέον του 50 % του κόστους των εργασιών.»

Άρθρο 2

Ο παρών κανονισμός αρχίζει να ισχύει από την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Μαΐου 1995.

Για την Επιτροπή Franz FISCHLER Μέλος της Επιτροπής